EkBass/fiwiki-20250220-pages-articles huggingface dataset:
Ksenija Balta

Ksenija Balta (s. 1. marraskuuta 1986 Minsk, Valko-Venäjän SNT, Neuvostoliitto) on virolainen yleisurheilija, jonka päälajit ovat pituushyppy ja seitsenottelu. Balta pitää hallussaan naisten 100 m ja 200 m juoksun sekä pituushypyn ulkoratojen Viron ennätyksiä, joiden lisäksi hän on hypännyt pituudessa myös sisäratojen Viron ennätyksen. Balta sijoittui Madridin EM- hallikilpailuissa 2005 14:nneksi viisiottelussa. Myöhemmin samana vuonna hän saavutti pronssia junioreiden EM-kilpailujen seitsenottelussa Kaunasissa tuloksella 5747 pistettä. Göteborgin EM-kilpailuissa 2006 hän putosi 100 metrin juoksun alkuerissä ja pituushypyn karsinnassa. Balta karsiutui Pekingin olympialaisissa 2008 pituushypyn loppukilpailusta. Myöhemmin samana vuonna hän oli IAAF:n yleisurheilufinaalissa toinen pituushypyssä tuloksella 665 cm. Sisäratojen EM-kilpailuissa Torinossa 2009 hän voitti kultaa pituushypyssä halliennätyksellään 687 cm. Berliinin MM-kilpailuissa 2009 hän oli kahdeksas tuloksella 662 ja IAAF:n yleisurheilufinaalissa viides. Dohan sisäratojen MM- kilpailuissa 2010 hän sijoittui neljänneksi tuloksella 663. Saman vuoden Barcelonan EM-kilpailuissa hän karsiutui pituushypyn ja 200 metrin loppukilpailusta. Balta sijoittui Portlandin MM-hallikilpailuissa 2016 pituushypyssä seitsemänneksi. Amsterdamin EM-kilpailuissa hän oli neljäs tuloksella 665 ja Rio de Janeiron olympialaisissa 2016 kuudes tuloksella 679. Belgradin EM-hallikilpailuissa 2017 hän oli pituushypyssä viides tuloksella 679. Lontoon MM-kilpailuissa 2017 hän karsiutui loppukilpailusta. Hän sijoittui pituushypyssä kahdeksanneksi Birminghamin sisäratojen MM- kilpailuissa 2018 ja kuudenneksi Berliinin EM-kilpailuissa 2018. Vuodelle 2021 siirretyissä Tokion olympialaisissa hän karsiutui pituuden loppukilpailusta. == Henkilökohtaiset ennätykset == === Ulkoradat === Laji Tulos Paikka Vuosi 100 m 11,35 Tartto 2014 200 m 23,05 Arles 2006 400 m 54,98 Kohila 2013 800 m 2.09,80 Kaunas 2005 100 m aj 13,89 Rakvere 2005 Korkeus 174 Arles 2006 Pituus 687 Tallinna 2010 Kuula 11,94 Tallinna 2005 Keihäs 37,60 Kaunas 2005 Seitsenottelu 6180 Arles 2006 === Sisäradat === Laji Tulos Paikka Vuosi 50 m 6,35 Kuressaare 2008 60 m 7,29 Tallinna 2016 400 m 54,79 Tallinna 2005 800 m 2.13,93 Tallinna 2005 60 m aj 8,16 Tallinna 2010 Korkeus 173 Tallinna 2006 Pituus 687 Torino 2009 Kuula 13,24 Tallinna 2015 Viisiottelu 4105 Tallinna 2005 == Lähteet == * * Luokka:Virolaiset pituushyppääjät Luokka:Virolaiset yleisurheilun moniottelijat Luokka:Vuonna 1986 syntyneet Luokka:Elävät henkilöt
Joan Caulfield

Joan BeatriceFilms of The Golden Age: Joan Caulfield - Paramount's Dresden Beauty Caulfield (1. kesäkuuta 1922 Orange, New Jersey - 18\. kesäkuuta 1991) oli yhdysvaltalainen näyttelijä.Obituaries Today: Joan Caulfield, Actress Broadwayllä uransa aloittanut, ja Paramountin sopimusnäyttelijäksi päässyt Caulfield teki elokuvadebyyttinsä vuonna 1944 kuvatussa, ja kaksi vuotta myöhemmin julkaistussa elokuvassa Miss Susie Slagle's. Hänen muita elokuviaan olivat muun muassa Sinitaivaan alla (1946), The Lady Says No (1951) ja Sateet tulivat (1955). Televisiossa hän esiintyi muun muassa sarjoissa My Favorite Husband (1943-1955), Sally (1957-1958). ja Karjatila High Chaparral lännensarjan kahdessa ensimmäisessä piloottijaksossa. Joan Caulfied on saanut tähden Hollywood Walk of Famelle.Walk of Fame Star Locations ==Lähteet== ==Aiheesta muualla== * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Hollywood Walk of Fame Luokka:Vuonna 1922 syntyneet Luokka:Vuonna 1991 kuolleet
Aleksanteri I (Skotlanti)

thumb|right|Aleksanteri I:n sinetti. Aleksanteri I (1077–1124) oli Skotlannin kuningas. Hän oli Malcolm III:n viides poika, ja nousi valtaistuimelle vasta veljiensä jälkeen. Kun Edgar kuoli, hän jätti Aleksanterille vain valtakuntansa pohjoisosat, kun taas Forthin ja Clyden eteläpuoliset maat Lothia ja Cumbria erotettiin omaksi jaarlikunnakseen, jonka sai David I.The Royal Household Aleksanteria pidettiin rohkeana soturikuninkaana, sillä hän tukahdutti kapinan Morayn alueella. Toisaalta hänet tunnetaan myös hurskaudestaan, sillä hän perusti luostareita. Hän piti yllä edeltäjänsä luomia hyviä suhteita Englannin Henrik I:een, joka oli Aleksanterin siskon aviomies, ja Aleksanteri puolestaan vei vihille Henrikin aviottoman tyttären Sibyllan.Undiscovered Scotland: The Ultimate Online Guide == Lähteet == Luokka:Skotlannin hallitsijat Luokka:1070-luvulla syntyneet Luokka:Vuonna 1124 kuolleet
Sandra Nurmsalu

Sandra Nurmsalu (s. 6. joulukuuta 1988 Anija) on virolainen laulaja ja viulisti. Hän on kotoisin Alaveren kylästä, Anijasta. Hänet valittiin edustamaan Viroa vuoden 2009 Eurovision laulukilpailussa Urban Symphony -kokoonpanon kanssa kappaleella ”Rändajad” 7. maaliskuuta 2009 pidetyssä Eesti Laul 2009 -esikarsinnassa. Kappale oli Viron ensimmäinen kappale, joka pääsi semifinaalista finaaliin. Lopulta Urban Symphony sijoittui Moskovassa 16. toukokuuta 2009 pidetyssä Eurovisionin laulukilpailun finaalissa kuudenneksi, 129 pisteellä. Nurmsalu osallistui sooloartistina vuoden 2019 Eesti Lauliin kappaleella ”Soovide puu”. Hän pääsi kilpailun finaaliin. ==Urban Symphony== * Sandra Nurmsalu (laulu ja viulu) * Mann Helstein (alttoviulu) * Johanna Mängel ja Mari Möldre (sellot) Urban Symphony on esittänyt uusia singlejä nimeltään "Päikese Poole" sekä "Skorpion". == Diskografia == === Singlet === * "Väike Eestimaa" (2013) * "Kui tuuled pöörduvad" (2014) == Lähteet == ==Aiheesta muualla== * Virallinen kotisivu * SANDRA NURMSALU Alaverest laulab Eesti Laulu finaalis * ”Rändajad” Viron Eurovision laulukilpailun Internet-sivuilla Luokka:Virolaiset laulajat Luokka:Virolaiset viulistit Luokka:Viron euroviisuedustajat Luokka:Vuoden 2009 euroviisuedustajat Luokka:Vuonna 1988 syntyneet Luokka:Elävät henkilöt
KK Partizan

Partizan on serbialainen koripalloseura. Se on Serbian menestynein koripalloseura mestaruuksia laskettaessa. Ainoan Euroliiga-mestaruutensa se voitti kaudella 1991–92 Željko Obradovićin alaisuudessa. Partizanilla oli myös hallussa Euroopan yleisöennätys koripallossa, joka syntyi, kun 22 567 ihmistä seurasi Partizanin ja Panathinaikosin välistä ottelua Belgrade Arenalla 5. maaliskuuta 2009. Partizan on tullut tunnetuksi erityisesti nuorten pelaajien kehittäjänä ja heidän ponnahduslautanaan muualle Eurooppaan. Joukkue on osa suurempaa Partizan-seuraa ja seuran kannattajista käytetään nimitystä Grobari. == Mestaruudet == * FIBA Euroliiga (1): 1991–92 * Korać Cup (3): 1977–78, 1978–79, 1988–89 * Adrianmeren liiga (5): 2006–07, 2007–08, 2008–09, 2009–10, 2010-11 * Serbian liiga (19): 1975–76, 1978–79, 1980–81, 1986–87, 1991–92, 1994–95, 1995–96, 1996–97, 2001–02, 2002–03, 2003–04, 2004–05, 2005–06, 2006–07, 2007–08, 2008–09, 2009-10, 2010-11, 2011-12 * Serbian Cup (13): 1978–79, 1988–89, 1991–92, 1993–94, 1994–95, 1998–99, 1999–00, 2001–02, 2007–08, 2008–09, 2009–10, 2010-11, 2011-12 == Aiheesta muualla == *Virallinen kotisivu KK Partizan Luokka:Belgradin urheilu Luokka:Vuonna 1945 perustetut urheiluseurat
David I

thumb|right|David I:n sinetti David I (1085–1153) oli Skotlannin kuningas. Hän oli Malcolm III:n ja kuningatar Margaretin kuudes ja nuorin poika. Hän vietti osan nuoruudestaan lankonsa Englannin Henrik I:n hovissa. Hänestä tuli avioliiton kautta Northamptonin jaarli ja Huntignonin perijä.Kuningashuoneen sivut Davidista tuli Skotlannin kuningas vuonna 1124 veljensä Aleksanterin kuoltua. Davidia pidettiin hurskaana kuninkaana, sillä hän perusti monia luostareita kuten Holyrood, Melrose ja Dryburgh, sekä piispanistuimet Caithnessiin, Dunblaneen ja Aberdeeniin. Laajoja lahjoituksia sekä paheksuttiin että kunnioitettiin, mutta itse asiassa munkit paransivat valtion taloutta kehittämällä lammastaloutta ja hiilikaivoksia. David perusti myös linnoitukset Stirlingiin, Perthiin ja Dunfermlineen sekä Skotlannin ensimmäisen rahapajan.Undiscovered Scotland: The Ultimate Online Guide == Lähteet == == Aiheesta muualla == Luokka:Skotlannin hallitsijat Luokka:Brittiläiset pyhimykset Luokka:1080-luvulla syntyneet Luokka:Vuonna 1153 kuolleet
Carver City

__NOTOC__ Carver City on amerikkalaisen hard rock -yhtye CKY:n neljäs studioalbumi. Se nousi Yhdysvalloissa Billboard 200 -listan sijalle 46.Billboard: CKY – Chart history Yhtyeen laulaja, Deron Miller, kommentoi tapahtumaa seuraavasti: "Innokkuutemme ei ole koskaan ollut näin tapissa. Olemme saaneet valtavan määrän lisäpotkua elämäämme faneistamme, musiikistamme ja uudesta suhteestamme Roadrunner Recordsiin. Raittiutemme, kovan työn, tasapainoisen elämän ansiosta voimme käsi sydämellä sanoa, että CKY on tehnyt parhaimman levynsä- koskaan. Laulajan mukaan levyllä kuuluu "synkkä kesäloma fiilis", joka johtuu nuoruuden matkoista, jotka yhtyeen jäsenet tekivät Amerikan itärannikolle. Nostalgisuutta on siis ilmassa. "Tarun mukaan Carver City'n kaupungin historia on täynnä huonoa onnea sekä onnettomuutta, vaikka se paikka antoikin aina käsityksen idyllistä pakopaikasta. Kaupungin tarut on kerrottu uudessa materiaalissa ja tarinat ammennettiin oikeasta elämästä." Levyn ensimmäinen single "Hellions on Parade" oli saatavilla yhden päivän ajan ilmaisena MP3-tiedostona huhtikuun 15.päivänä CKY:n kotisivuilta. Levyn toinen single "A#1 Roller Rager" julkaistiin toukokuun 4. päivänä. == Kappaleet == # # # # # # # # # # # === Erikoisversion bonuskappaleet === # * # # # == Arvostelut == * Allmusic: Allmusic review * Blabbermouth: 7/10Blabbermouth: CD Review == Lähteet == Luokka:Vuoden 2009 albumit Luokka:Yhdysvaltalaiset rockalbumit
Malcolm III

Malcolm III (1031–1093 Máel Coluim mac Donnchada) oli Skotlannin kuningas. Häntä pidetään Dunkeldin suvun kantaisänä, jonka jälkeläiset hallitsivat Skotlantia 250 vuoden ajan. Vuonna 1053 Malcolm kävi sotaa kuningas Macbethiä vastaan ja valloitti Skotlannin eteläosat Englannin Edvard Tunnustajan tuella. Macbethia seurasi tämän poikapuoli Lulach, jonka Malcolm surmasi taistelussa 1058, ja nousi siten Skotlannin kuninkaaksi. Malcolmilla oli ensimmäisen vaimonsa Ingibjörgin kanssa kolme poikaa. Toiseksi vaimoksi tuli Edgar Athelingin sisar Skotlannin Pyhä Margaret. Hänen kanssaan Malcolm sai kahdeksan lasta. Neljä Malcolmin pojista nousi myöhemmin Skotlannin kuninkaiksi.Undiscovered Scotland: The Ultimate Online Guide Kuningatar Margaret käytti paljon valtaa. Hän vaihdatti hovikielen gaelista englanniksi ja sidotutti uskonnollisia kirjoja, joita Malcolm lukutaidottomana ei voinut lukea. Hän rakennutti Edinburghin linnan korkeimmalle kohdalle kappelin, jota nykyisin kutsutaan yhä Margaretin kappeliksi. Malcolmin valtakunta ei kattanut nykyistä Skotlantia, sen länsi- ja pohjoisosat olivat skandinaavien hallussa. Hän teki viisi menestyksekästä valloitusretkeä Englannin puolelle, mutta tuli lyödyksi kolme kertaa. Vuoden 1072 tappion seurauksena hän joutui alistumaan Englannin kuninkaalle ja antamaan poikansa Duncanin panttivangiksi. Malcolm ja hänen vanhin poikansa kaatuivat Alnwickin taistelussa vuonna 1093. == Lähteet == Luokka:Skotlannin hallitsijat Luokka:Vuonna 1031 syntyneet Luokka:Vuonna 1093 kuolleet
Rothari

Rothari oli langobardien kuningas vuosina 636–652. Ennen nousuaan valtaistuimelle hän oli Brescian herttua. Hän nousi valtaistuimelle hylättyään ensimmäisen vaimonsa ja mentyään naimisiin edeltäjänsä Arioaldin lesken Gundbergan kanssa. Rothari oli areiolaisuuden kannattaja Kari 2001, s. 228–229. Rothari valloitti Genovan vuonna 641 ja loput Bysantin hallitsemasta Liguriasta vuonna 643. Hänen valloitustensa jälkeen Bysantin haltuun jäi vain Ravenna ympäristöineen. Rothari jätti kuitenkin pysyvimmän jäljen historiaan laatimalla langobardien suulliseen perinteeseen pohjautuvan lakikokoelman, Edictum Rotharin. Se julkaistiin latinaksi vuonna 642 tai 643. Rotharia seurasi valtaistuimella hänen poikansa Rodoald. == Lähteet == * Risto Kari: Historian ABC – Kaikkien aikojen valtiot. Osa 3. Kustannusosakeyhtiö Tammi 2001. ISBN 951-31-1095-8. ===Viitteet=== Luokka:Langobardien kuninkaat
Punapyrstökotingat

Punapyrstökotingat (Phoenicircus) on kotingojen heimoon kuuluva varpuslintusuku. Punapyrstökotingoihin kuuluu BirdLifen mukaan kaksi lajia. == Punapyrstökotingoihin (Phoenicircus) kuuluvia lajeja == * Mustakaulakotinga (Phoenicircus nigricollis) * Punapyrstökotinga (Phoenicircus carnifex) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Phoenicircus *ZipcodeZoo: Phoenicircus Luokka:Kotingat
Oval Lingotto

Oval Lingotto on monitoimihalli Torinossa, Italiassa. Halli rakennettiin vuoden 2006 talviolympialaisia varten, joissa areena toimi pikaluistelukilpailujen näyttämönä. Rakentaminen aloitettiin vuonna 2002, ja työ saatiin päätökseen marraskuussa 2005. Rakennuskustannuksien on arvioitu pyörineen 70 miljoonan euron paikkeilla. Areenaan mahtuu 8 500 katsojaa, ja sen suunnittelivat HOKSVE, Studio Zoppini Associati Milanosta sekä Buro Happold. Olympialaisten jälkeen areenaa on käytetty messutilana yhdessä Lingotto Fieren messukeskuksen kanssa. Tilaa on myös mahdollisuus käyttää luistelutapahtumissa, joiden kapasiteetti on 2 000 henkeä. Vuonna 2006 hallissa pidettiin miekkailun MM-kisat, ja vuonna 2007 rakennuksessa käytiin pikaluistelun maailmancupia. Vuonna 2009 areena isännöi yleisurheilun sisäratojen EM-kisoja, joita varten halliin muokattiin istumapaikat 6 600 katsojalle. ==Aiheesta muualla== *Kuvia Oval Lingottosta Luokka:Italian urheiluhallit Luokka:Torinon rakennukset ja rakennelmat Luokka:Torinon urheilu Luokka:Pikaluisteluradat
Joel Mäkinen

Joel Mäkinen (s. 1987) on suomalainen näyttelijä ja muusikko. Mäkinen on valmistunut Teatterikorkeakoulusta ja opiskellut Sibelius-Akatemiassa. Hän on näytellyt muun muassa Ryhmäteatterissa, Teatteri Vanha Jukossa, Kansallisteatterissa, Turun kaupunginteatterissa, Lahden kaupunginteatterissa ja Kajaanin kaupunginteatterissa. Mäkinen on myös näytellyt kotimaisissa draamasarjoissa Reetta ja Ronja ja Presidentti sekä Dome Karukosken elokuvassa Kielletty hedelmä. Mäkinen myös lauloi ja soitti koskettimia suomalaisessa poprock-yhtyeessä Pimeys sekä toimi yhtyeen toisena säveltäjänä yhdessä Pekka Nisun kanssa. Aiemmin Mäkinen on ollut mukana lahtelaisessa Nick Arse & The Arsenicks -yhtyeessä muusikkona ja lauluntekijänä. Nykyään Joel Mäkisellä on yhtye nimeltään Joel Herttua, jossa jäseninä vaikuttaa Tuomas Wäinölä kitaristina, Paul Elias (basso ja taustalaulut), Anssi Nykänen (rummut) ja Heini-Mari Herkkola (koskettimet ja laulu). === Roolit teattereissa === Näytelmä Rooli Vuosi Teatteri / Tuotantoyhtiö Moulin rouge Monrothin Herttua 2024 Helsingin kaupunginteatteri Murha kahdelle Marcus Moscovitz 2023 Musiikkiteatteri Kapsäkki / Linnateatteri Tootsie Michael Dorsey / Dorothy Michaels 2023 Lahden kaupunginteatteri Dingo-musikaali Neumann 2022-2024 Rauman teatteri / Hämeenlinnan Uusi Kesäteatteri / Tampereen Komediateatteri Anastasia Gleb Vaganov 2022 Tampereen Teatteri We will rock you Britney 2021 Ace-Productions Jekyll & Hyde Dr. Jekyll ja Mr. Hyde 2020 Lahden kaupunginteatteri Juhannustanssit Onni 2019 Tampereen Työväen Teatteri Iloisten sielujen hotelli Karl Axel Björk 2019 Aleksanterin teatteri / Greta Productions Hair Claude Hooper Bukowski 2018 Jyväskylän kaupunginteatteri Seitsemän veljestä Timo 2017 Turun kaupunginteatteri Love me tender Chad 2017 Lahden kaupunginteatteri Farmi Lammas 2016 Ryhmäteatteri Mökkinaapurit Lasse Hiippa 2016 Lahden Uusi Kesäteatteri Cats - musikaalikonsertti Munkustrap 2016 Lahden Uusi Kesäteatteri / Lahden kaupunginteatteri Äitikortti Janne 2015 Kansallisteatteri Vallankumous Suntio 2014 Kom-teatteri Liekeissä! Jami 2013 Kajaanin kaupunginteatteri == Lähteet == == Aiheesta muualla == * * *Pimeys -yhtyeen kotisivut (vanhentunut linkki) *https://www.joelherttua.com/ Luokka:Suomalaiset näyttelijät Luokka:Suomalaiset muusikot Luokka:Suomalaiset laulaja-lauluntekijät Luokka:Vuonna 1987 syntyneet Luokka:Elävät henkilöt
Philip Labonte

Philip "Phil" Labonte (s. 15. huhtikuuta 1975 Chicopee, Massachusetts, Yhdysvallat) on yhdysvaltalainen laulaja, joka tunnetaan parhaiten All That Remains -yhtyeen laulajana. Phil Labonte aloitti uransa 1990-luvun alussa Perpetual Doom -nimisessä death metal -yhtyeessä. Yhtye julkaisi demon vuonna 1995. Labonte liittyi Shadows Fall -nimisen yhtyeen laulajaksi vuonna 1996. Myöhemmin samana vuonna Labontea pyydettiin jättämään yhtye. Albumi Somber Eyes to the Sky jäi hänen ainoakseen yhtyeen kanssa. Vuonna 1998 Labonte perusti Oli Herbertin kanssa All That Remainsin, jonka piti olla alun perin sivuprojekti, mutta Labonte on keskittynyt siihen enemmän. Yhtye on julkaissut yhdeksän studioalbumia ja yhden livealbumin. Labonte on myös vieraillut monesti Killswitch Engage -yhtyeen albumeilla. Hän laulaa mukana yhtyeen Alive or Just Breathing -albumilla kappaleissa "Self Revolution" ja "To the Sons of Man". Kun Killswitch Engagen laulaja Jesse Leach jätti yhtyeensä, Labonte haki avautunutta paikkaa, mutta yhtye valitsi laulajakseen Howard Jonesin. Yhtye oli sanonut hänelle, että hän olisi ollut toinen valinta laulajaksi. Vuonna 2004 Labonte oli myös mukana Killswitch Engagen The End of Heartache -levyllä laulamassa. Hän laulaa kappaleissa "Hope is..." ja "Irreversal" yhdessä Howard Jonesin ja Jesse Leachin kanssa. Vuonna 2010 Phil Labonte esiintyi Killswitch Engagen laulajana, koska Howard Jones oli estynyt. == Levytyksiä == ===Perpetual Doom=== *"Sorrow's End" (Demo) (1995) ===Shadows Fall=== *"To Ashes (EP)" (1997) *"Somber Eyes to the Sky" (1998) ===All That Remains=== *"Behind Silence and Solitude" (2002) *"This Darkened Heart" (2004) *"The Fall of Ideals" (2006) *"Overcome" (2008) *"For We Are Many" (2010) *"A War you cannot win" (2012) *"The Order of Things" (2015) ==Vierailut== *Killswitch Engage – laulu kappaleissa "Self Revolution", "To the Sons of Man", "Hope is...", "Irreversal" *Ligeia – "Makin' Love to a Murderer" *Flatlined – "Parallel Reflections" *The Autumn Offering – "Homecoming" *The Acacia Strain – "Predator; Never Prey" *Tarja Turunen – "Dark Star" *Unearth – "Grave of Opportunity" (musiikkivideo) *Jasta – "Something You Should Know" == Lähteet == Luokka:Yhdysvaltalaiset laulajat Luokka:Vuonna 1975 syntyneet Luokka:Elävät henkilöt
Mohamed Ali

Mohamed Ali Reda (s. 19. helmikuuta 1975 Kairo) on egyptiläinen nyrkkeilijä, joka voitti olympiahopeaa yli 91 kg:n sarjassa vuoden 2004 kesäkisoissa. Ali voitti Carlos Takamin, Jaroslavas Jakston ja sensaatiomaisesti myös Michel López Núñezin, mutta joutui loukkaannuttuaan luovuttamaan loppuottelun. Vuoden 2003 Pan-Afrikan kisoissa Ali hävisi finaalissa Gbenga Oluokunille. ==Aiheesta muualla== *Al-Ahramin artikkeli Luokka:Egyptiläiset nyrkkeilijät Luokka:Vuonna 1975 syntyneet Luokka:Elävät henkilöt
Ruusuinen elämäni

Ruusuinen elämäni (Ma vie en rose) on vuonna 1997 valmistunut Alain Berlinerin ohjaama belgialainen elokuva. Se kertoo 7-vuotiaan Ludovicin ja hänen perheensä kohtaamasta sukupuoli-identiteetin ristiriidasta – Ludovic on syntynyt pojaksi, mutta on vakuuttunut että hänen kuuluisi olla tyttö. Kun suvaitsemattoman lähiön ennakkoluulot kohoavat, vanhempien täytyy oppia hyväksymään lapsensa poikkeava identiteetti. Elokuva palkittiin vuonna 1997 Karlovy Varyn elokuvajuhlilla pääpalkinnolla Kristallipallolla, ja se sai vuonna 1998 parhaan vieraskielisen elokuvan Golden Globe -palkinnon. == Lähteet == Luokka:Vuoden 1997 belgialaiset elokuvat Luokka:Draamaelokuvat
Malawin aluejako

Malawin tasavalta jakautuu kolmeen alueeseen, jotka ovat pohjoinen, keskinen ja eteläinen alue. Alueet jakautuvat 28 piirikuntaan. Lisäksi neljää suurinta kaupunkia (Mzuzu, Lilongwe, Zomba, Blantyre) tarkastellaan useissa tilastoissa merkityksensä vuoksi piirikunnan tavoin. Piirikunnat jakautuvat noin 360 paikallistason yksikköön. Piirikunnat ovat alueittain ja kartan numerojärjestyksessä seuraavat: Malawin alueet ja niiden piirikunnat Piirikunta nro Piirikunnan nimi ISO 3166-2 -koodi Hallinto- keskus Pinta-ala (km2) Väkiluku (VL2008) Väestö- ennuste (2014) As. tiheys (as./km2, VL2008) — Keskinen alue (MW-C) — 1 Dedza MW-DE Dedza 3 624 624 400 718 747 172 2 Dowa MW-DO Dowa 3 041 558 500 732 342 184 3 Kasungu MW-KS Kasungu 7 878 627 500 735 836 80 4(a) Lilongwe (maaseutu) MW-LI Lilongwe 5 703 1 230 800 1 421 454 216 4(b) _Lilongwe_ (pääkaupunki) MW-LI Lilongwe 456 674 400 978 780 1 479 5 Mchinji MW-MC Mchinji 3 356 456 500 569 086 136 6 Nkhotakota MW-NK Nkhotakota 4 259 303 700 367 776 71 7 Ntcheu MW-NU Ntcheu 3 424 471 600 557 433 138 8 Ntchisi MW-NI Ntchisi 1 655 224 900 276 481 136 9 Salima MW-SA Salima 2 196 337 900 407 148 154 — Pohjoinen alue (MW-N) — 10 Chitipa MW-CT Chitipa 4 288 178 900 211 170 42 11 Karonga MW-KR Karonga 3 355 269 900 327 084 80 12 Likoma MW-LK Likoma 18 10 400 10 440 579 13(a) Mzimba MW-MZ Mzuzu 10 382 727 900 869 202 70 13(b) Mzuzu (kaupunki) MW-MZ Mzuzu 48 133 900 209 094 2 791 14 Nkhata Bay MW-NB Nkhata Bay 4 071 215 800 260 583 53 15 Rumphin piirikunta MW-RU Rumphi 4 769 172 000 203 054 36 — Eteläinen alue (MW-S) — 16 Balaka MW-BA Balaka 2 193 317 300 383 887 145 17(a) Blantyre (maaseutu) MW-BL Blantyre 1 792 340 700 389 907 190 17(b) Blantyre (kaupunki) MW-BL Blantyre 220 661 300 849 741 3 006 18 Chikwawa MW-CK Chikwawa 4 755 434 600 518 287 91 19 Chiradzulu MW-CR Chiradzulu 767 288 500 314 059 376 20 Machinga MW-MH Machinga 3 771 490 600 589 710 130 21 Mangochi MW-MG Mangochi 6 273 797 000 982 058 127 22 Mulanje MW-MU Mulanje 2 056 521 400 564 975 254 23 Mwanza MW-MW Mwanza 2 295 92 900 102 571 40 24 Nsanje MW-NS Nsanje 1 942 238 100 274 797 123 25 Thyolo MW-TH Thyolo 1 715 587 100 633 019 342 26 Phalombe MW-PH Phalombe 1 394 313 100 364 281 225 27(a) Zomba (maaseutu) MW-ZO Zomba 2 541 579 600 648 882 228 27(b) Zomba (kaupunki) MW-ZO Zomba 39 88 300 130 377 2264 28 Neno MW-NE Neno 1 496 107 300 143 824 73 1–28 Malawi yhteensä MW _Lilongwe_ (pääkaupunki) 94 276 13 077 200 15 805 240 139 ==Katso myös== *Luettelo Malawin kaupungeista ==Lähteet ja huomiot== Aluejako
Bad Laasphe

Bad Laasphe [] on kaupunki Saksassa Nordrhein-Westfalenin osavaltion Arnsbergin hallintopiirissä ja Siegen-Wittgensteinin piirikunnassa. Asukkaita Bad Laasphessa oli 31. joulukuuta 2008 14 687, joista naisia oli 7 434 ja miehiä 7 253. Kaupungin pinta-ala on 135,76 km² ja väestötiheys 108 as./km² (31.12.2008). Bad Laasphen pormestari on Torsten Spillmann. Bad Laasphen naapurikunnat ja -kaupungit ovat Netphen lännessä, Bad Berleburg ja Erndtebrück pohjoisessa, Biedenkopf idässä, Breidenbach kaakossa ja Dietzhölztal etelässä. Kolme viimeisinä mainittua kuuluvat Hessenin osavaltioon. Bad Laasphesta on matkaa Marburgiin noin 25 kilometriä ja Siegeniin noin 30 kilometriä. Bad Laasphessa toimii kaksi peruskoulua (), kaksi lukiota (), Realschule sekä Lachsbach-Schule. Bad Laasphen ystävyyskaupunkeja ovat Chateauneuf sur Loire Ranskassa (vuodesta 1991), Tamworth Englannissa (vuodesta 1980) ja Löwenberg Brandenburgin osavaltiossa (vuodesta 1990). == Kaupunginosat == Bad Laasphen kaupunki muodostuu 20 kaupunginosasta (): * Amtshausen * Banfe * Bermershausen * Bernshausen * Feudingen * Fischelbach * Großenbach * Herbertshausen * Hesselbach * Holzhausen * Kunst Wittgenstein * Laaspherhütte * Niederlaasphe * Oberndorf * Puderbach * Rückershausen * Rüppershausen * Sohl * Volkholz * Weide == Väkiluvun kehitys == Vuosi Väkiluku 1986 14 332 1996 15 574 2006 14 981 2009 14 687 Lähde: == Lähteet == == Aiheesta muualla == *Viralliset kotisivut Luokka:Nordrhein-Westfalenin kunnat Luokka:Saksan kaupungit
Cherie

Cyndi Almouzni (s. 10. lokakuuta 1984Today in History - Oct. 10 newsday.com Viitattu 7.11.2009 Marseille) on ranskalainen laulaja, joka tuli tunnetuksi kappaleistaan ”Betcha Neva” ja ”I’m Ready”. Hänen singlensä ”Betcha Neva” kuului myös animaatioelokuvassa Batman: Salaperäinen Batwoman, jossa hän itse esitti kappaleen elokuvan aikana. Lisäksi Cherien kappale ”I’m Ready” albumilta Cherie ylsi parhaimmillaan Billboardin Hot Dance Club Play -listalla sijalle yksi vuonna 2004.cheriemusic.com Viitattu 8.3.2009 ==Diskografia== ===Albumit=== * Cherie (2004) ===Singlet=== * Betcha Never (2003) * I'm Ready * Older Than My Years ==Lähteet== ==Aiheesta muualla== * Luokka:Ranskalaiset laulajat Luokka:Vuonna 1984 syntyneet Luokka:Elävät henkilöt
Skold vs. KMFDM

Skold vs. KMFDM on Yhdysvalloissa loppuvuodesta 2008 perustettu yhtye. Yhtyeen jäsenet ovat KMFDM:n ja Marilyn Mansonin entinen jäsen Tim Skold ja KMFDM:n laulaja Sascha Konietzko. Yhtyeen ensimmäinen albumi ilmestyi huhtikuussa 2009. ==Studioalbumit== * Skold vs. KMFDM - 2009 == Aiheesta muualla == * Yhtyeen kotisivut * KMFDM:än kotisivut * Tim Skoldin kotisivut * Skold vs. KMFDM MySpace * The Bicycle Music Company -levy-yhtiön sivu * Skold vs. KMFDM Last.fm Luokka:Yhdysvaltalaiset industrial-yhtyeet
Hilse II

Hilse II on vuonna 1979 levytetty neljän yhtyeen, Vandaalien, Hurskaan, Tinnerin ja S. I. G:in, yhteisalbumi. Osa kappaleista on julkaistu Hilselp:n CD-version bonuskappaleina. == Kappaleet == A-puoli # Vandaalit: En ole nainen 3:34 # Vandaalit: Rock'n'rollin juhlaa 2:15 # Vandaalit: Kaikkein komein 2:07 # Vandaalit: Pakkopaita 1:44 # Hurskas: Hurskaat putoo ylöspäin 3:08 # Hurskas: Eduskuntasika 3:02 # Hurskas: Amerikkalainen painajainen 2:10 # Hurskas: Työ on vapautta 3:44 B-puoli # Tinneri: Elämää valheiden keskellä 1:55 # Tinneri: Mustavalkoinen maailma 2:26 # Tinneri: Takaisin sähkötuoliin 1:40 # Tinneri: Sulla on se fiilis 3:04 # S.I.G.: Väkivaltaa 3:29 # S.I.G.: Tänä yönä 3:17 # S.I.G.: Kartsalla 4:57 # S.I.G.: Lauantaina 3:28 == Yhtyeet == Vandaalit: * Vesa Häkli, laulu * Piitsi Huhtakallio, kitara * Klide Pelkonen, kitara * Sepi Rautiainen, basso * Ari lindroos, rummut Hurskas: * Johnny Hurskas, laulu * Pete Manninen, kitara * Hune Huovinen, basso * Aku Räsänen, rummut Tinneri: * Seppo Seppälä, laulu * Kari Seppälä, kitara * Kari Hakala, kitara * Reijo Laine, basso * Jari Salmela, rummut S.I.G.: * Matti Inkinen, laulu * Timo Kilpinen, kitara * Rauno Linja-aho, kitara * Ari Hemmilä, basso * Juha Oksanen, koskettimet * Matti Ranta, rummut ==Aiheesta muualla== * YÄK-02 Suomen äänitearkiston tietokannassa vuosilta 1901–1999 Luokka:Vuoden 1979 kokoelma-albumit Luokka:Suomalaiset punkalbumit Luokka:Suomalaiset rockalbumit
Hankuri

Hankuri on kylä Punkalaitumella Murroharjuntien varrella, noin viisi kilometriä Punkalaitumen keskustasta valtatie 2:n suuntaan. Hankurissa on matkailuyritys Kokkon kota,http://www.kolumbus.fi/kokkonkota/index.htm joka on juhlien ja pitotapahtumien järjestyspaikka. Hankurissa on myös toinen pitotapahtumien järjestyspaikka ja museo, 200 vuotta vanha Myllypirttihttp://www.myllypirtti.fi/ koskipaikalla Punkalaitumenjoen rantatörmällä. Hankurin alueeseen voidaan laskea myös Porttikallio. Porttikallio on paikallinen hiihto- ja kuntoilukeskus. Alueella on kymmeniä kilometrejä valaistuja hiihto- ja lenkkipolkuja. ==Lähteet== Luokka:Punkalaitumen kylät
N,N-dimetyylianiliini

N,N-dimetyylianiliini eli N,N-dimetyylifenyyliamiini (C8H11N) on aromaattinen amiini ja aniliinin johdannainen. Ainetta käytetään kemianteollisuudessa liuottimena ja kemiallisessa synteesissä. == Ominaisuudet == Huoneenlämpötilassa N,N-dimetyylianiliini on kellertävän väristä nestettä. Aine reagoi herkästi vahvojen hapettimien kanssa. N,N-dimetyylianiliini on palavaa ja palamisessa syntyy muun muassa typen oksideja. == Valmistus ja käyttö == N,N-dimetyylianiliinia voidaan valmistaa aniliinista ja metanolista happaman katalyytin läsnä ollessa. Rikkihappo, suolahappo, vetybromidi ja vetyjodidi ovat tehokkaimmat katalyytit. :C_6H_5NH_2 + CH_3OH \rightleftharpoons C_6H_5N(CH_3)_2 + H_2O N,N-dimetyyliamiinia käytetään liuottimena, alkylaatioreaktioissa ja reaktioiden vakauttajana. Sitä käytetään vanilliinin ja väriaineiden kuten metyylivioletin valmistuksessa. N,N-dimetyylianiliinia käytetään myös valmistettaessa asetofenoneja, kuten 4,4’-bis(dimetyyliamino)bentsofenonia eli Michlerin ketonia, ja hydroksiasetofenoneja. == Turvallisuus == Nieltynä aine aiheuttaa myrkytystilan, jonka oireita ovat ihon sinistyminen, huonovointisuus, aistiharhat ja vakavimmissa tilanteissa tajuttomuus. Aine voi nieltynä kulkeutua keuhkoihin ja aiheuttaa keuhkotulehduksen. Aineelle altistuminen voi johtaa methemoglobiinin määrän lisääntymiseen veressä. N,N-dianiliini voi pitkäaikaisen ihokosketuksen seurauksena saada aikaan tulehduksen. == Lähteet == Luokka:Amiinit Luokka:Aromaattiset yhdisteet
Manfred Mann (muusikko)

Manfred Mann (oik. Manfred Sepse LubowitzRobert M. Corich ja Andy Taylor, Sleeve Notes, The Best Of Manfred Mann's Earth Band Re-Mastered, 1998, s. 21. lokakuuta 1940 Johannesburg, Etelä-Afrikka) on kosketinsoittaja, joka perusti yhtyeet Manfred Mann ja Manfred Mann's Earth Band. Lubowitz opiskeli musiikkia ja aloitti uransa Etelä-Afrikassa, mutta muutti 1961 Britanniaan, koska vastusti kotimaansa apartheidia. Hän kirjoitti brittiläiseen jazzlehteen nimimerkillä Manfred Manne, mutta pian nimi lyheni muotoon Manfred Mann. Hän tutustui kosketinsoittaja ja rumpali Mike Huggiin, jonka kanssa hän perusti 1962 yhtyeen blues-jazzyhtyeen Mann Hugg Blues Brothers. Yhtye teki 1963 levytyssopimuksen EMIn kanssa ja muutti nimensa Manfred Manniksi. Yhtye hajosi 1969, mutta Manfred Mann ja Mike Hugg perustivat saman tien kokeellisen jazz- rockyhtyeen Manfred Mann Chapter Three. Lyhytikäinen yhtye ehti julkaista kaksi albumia. 1971 syntyi Manfred Mann's Earth Band, joka on yhä elossa ja levyttää. Hän on julkaissut myös omia levyjä nimellä Manfred Mann's Plain MusicElämäkerta . ==Vierailut Suomessa== Manfred Mann’s Earth Band on vieraillut usein Suomessa. Helsingissä yhtye on esiintynyt ainakin Tavastialla 10.10.1973Helsingin Sanomat 10.10.1973, sivu 43Helsingin Sanomat 12.10.1973, sivu 23: ”Maanläheinen Manfred”. Viitattu 12.10.2020. Kulttuuritalon konsertti oli 29.11.1976 Helsingin Sanomat 29.11.1976, sivu 12, ”Viikon musiikkitapahtumia”. Viitattu 12.10.2020, ja Finlandiatalossa yhtye esiintyi 2.4.1979. Helsingin Sanomat 2.4.1979, sivu 36 . Viitattu 12.10.2020 Konsertti Tavastialla oli jälleen vuorossa 11.10.1996. Helsingin Sanomat 11.10.1996, sivu 50. Viitattu 12.10.2020 Vuonna 1974 Manfred Mann’s Earth Band esiintyi Yleisradion tuottamassa Plyysiä ja hyvää musiikkia -Pohjoisvisiosarjan osassa 3. Ohjelma kuvattiin TV1:n Pasilan televisiostudiossa ja lähetettiin Yle TV:1:ssä 5.12.1974. Ohjelma lähetettiin myös Ruotsin, Norjan ja Tanskan televisioissa. Helsingin Sanomat 5.12.1974, tv-palsta: ”Säveliä meiltä ja muualta”. Viitattu 12.10.2020 ==Lähteet== ==Aiheesta muualla== * Mannfred Mannin sivusto Luokka:Brittiläiset kosketinsoittajat Luokka:Eteläafrikkalaiset kosketinsoittajat Luokka:Vuonna 1940 syntyneet Luokka:Elävät henkilöt
Hans Edmund Wolters

Hans Edmund Wolters (11. helmikuuta 1915 Duisburg – 22. joulukuuta 1991) oli saksalainen lintutieteilijä. Wolters vietti lapsuutensa Geilenkirchenissä. Toisen maailmansodan jälkeen hän toimi opettajana, kunnes vuonna 1960 sai viran Bonnin Alexander Koenigin eläintieteellisestä tutkimuslaitoksesta ja museosta, jossa hän toimi vapaaehtoisena lintutieteen osastolla. Vuonna 1966 Wolters nimitettiin lintuosaston kuraattoriksi ja myöhemmin ylikuraattoriksi. 1973 hänet nimitettiin lintutieteen osaston johtajaksi professori Günther Niethammerin kuoltua. Vuosina 1974–1979 Wolters toimitti Alexander Koenig Instituten julkaisuja Bonner zoologisce Beiträge ja Bonner zoologische Monographien. Jäätyään eläkkeelle 1980 Wolters jatkoi lintuosaston avustajana. Woltersin ensisijainen tutkimusala oli lintujen luokittelu eli taksonomia. Hän tutki pääasiassa varpuslintuja ja etenkin loistopeippojen (Estrildidae), kutojien (Ploceidae) ja medestäjien (Nectariniidae) heimoja. Hänen pääteoksensa oli vuosina 1975–1982 kirjoitettu Die Vogelarten der Erde. 1983 hän julkaisi teoksen Die Vögel Europas im System der Vögel, jossa hän esitti joitakin korjauksia edelliseen teokseen. Wolters valittiin Kansainvälisen lintutieteen komitean (International Ornithological Committee) nimistökomitean (Standing Committee on Ornithological Nomenclature) jäseneksi 1982, jossa hän toimi kuolemaansa saakka. 1971 Bonnin yliopisto myönsi Woltersille kunniatohtorin arvonimen. Hänet valittiin American Ornithologists' Unionin kunniajäseneksi 1991. Wolters nimesi linnuista tainkutojan (Malimbus ballmanni) 1974.ITIS == Lähteet == * Muistokirjoitus (The Auk 109.) Luokka:Saksalaiset ornitologit Luokka:Vuonna 1915 syntyneet Luokka:Vuonna 1991 kuolleet
Andrei Trefilov

thumb|Andrei Trefilov Andrei Viktorovitš Trefilov (, s. 31. elokuuta, 1969, Kirovo-Tšepetsk, Neuvostoliitto) on entinen venäläinen jääkiekkomaalivahti ja olympiavoittaja. == Peliura == Trefilovin peliura alkoi kotikaupunkinsa Kirovo-Tšepetskin laadukkaasta juniorityöstään tunnetussa Olimpijassa ennen siirtymistään Neuvostoliiton pääsarjan Moskovan Dynamoon. Dynamossa Trefilov sai pian vastuuta ja seura voitti kaksi peräkkäistä Neuvostoliiton mestaruutta vuosina 1991 ja 1992. Vahvat esitykset veivät hänet myös Neuvostoliiton jääkiekkomaajoukkueeseen jonka maalilla Trefilov voitti pronssia vuoden 1991 MM-kisoissa Turussa. Mitali jäi Neuvostoliiton viimeiseksi, mutta Trefilovin kirkkain saavutus koitti vasta seuraavana vuonna Itsenäisten valtioiden yhteisönä esiintyneen joukkueen voittaessa Albertvillen olympialaisissa kultaa. Trefilovin aikaa sekä Dynamossa että maajoukkueessa määritti kilpailu molemmissa joukkuetoverina esiintyneen Mihail Štalenkovin kanssa. Edellistenkin talviolympialaisten isäntäkaupunki tuli Trefiloville pian tutuksi sillä Calgary Flames oli varannut hänet edellisvuonna NHL-liigaan Dynamon esiinnyttyä sarjan joukkueita vastaan voitokkaasti Super Seriesissa Trefilov tähtenään. Calgaryssa menestystä ei kuitenkaan löytynyt ja kolmen kauden aikana tilille kertyi joukkueessa vain 15 ottelua osin vakavista loukkaantumisistakin johtuen. Matka taalajäillä jatkui samoissa loukkaantumisten sävyttämissä merkeissä myös Buffalo Sabresin ja Chicago Blackhawksin paidoissa ennen lyhyttä paluuta Calgaryyn NHL-uran päätteeksi. Trefilov pelasi vielä yhden kauden IHL-liigan Chicago Wolvesissa voittaen mestaruuden ja valittiin samalla sarjan arvokkaimmaksi pelaajaksi. Vuoden 2000 kesällä matka jatkui Saksan DEL-liigaan Düsseldorfer EGn riveihin, vaikka vanhat vammat uusiutuivatkin yhä toistuvasti pelasi Trefilov Düsseldorfissa kuusi Pohjois-Amerikan vuosiin verrattuna melko ehjää kautta ja jo ensimmäisellään hänet valittiin liigan parhaaksi pelaajaksi. Viimeiseksi saavutukseksi jäi Saksan cupin voitto keväällä 2006, Trefilov päätti sen jälkeen pelaajauransa Düsseldorfin perinteisen Brehmstraßen jäähallin jäähyväisottelussa ja toimii nykyään maalivahtivalmentajana sekä pelaaja- agenttina. == Lähteet == * * Luokka:Venäläiset jääkiekkomaalivahdit Luokka:Venäläiset olympiavoittajat Luokka:Calgary Flamesin varaamat pelaajat Luokka:Vuonna 1969 syntyneet Luokka:Elävät henkilöt
Ettore Arrigoni degli Oddi

Ettore Arrigoni degli Oddi (1867–1942) oli italialainen kreivi ja lintutieteilijä. Arrigoni oli Italian 1900-luvun alun johtava lintutieteilijä. Hän ajoi myös lintujen suojelua ja vaikutti 1920-luvulla Italian metsästyslakeihin ja -asenteisiin. Arrigoni julkaisi vuonna 1902 teoksen Atlante ornitologico (Ulrico Hoepli, Milano), 1926 Testo esplicativo ed illustrativo delle disposizioni vigenti in materia venatoria (Tip. Seminario, Padova) ja 1929 Ornitologia Italiana (Ulrico Hoepli, Milano). Arrigoni nimesi linnuista tikliin (Carduelis carduelis) alalajin tschusii ja käpytikan (Dendrocopos major) alalajin harterti vuonna 1902.ITIS == Lähteet == * Kirjaesittely (The Auk 46.) === Viitteet === Luokka:Italialaiset ornitologit Luokka:Italialaiset aateliset Luokka:Kreivit Luokka:Vuonna 1867 syntyneet Luokka:Vuonna 1942 kuolleet
Harry Hyland

Harry Hyland (2. tammikuuta 1889 – 2. elokuuta 1969) oli kanadalainen jääkiekkoilija, joka pelasi Ottawa Senatorsissa ja Montreal Wanderersissa. Hyland johti Montreal Wanderersin Stanley Cupin voittoon kaudella 1909-10. Hän teki kaudella kahdeksan maalia Quebec Bulldogsia vastaan kaudella 1912-13. Hänet hyväksyttiin Hockey Hall of Fameen vuonna 1962. ==Palkinnot== *1962 – pääsi Hockey Hall of Fameen *1909–10 – Stanley Cup ==Katso myös== * Luettelo vähintään viisi maalia yhdessä ottelussa tehneistä NHL-jääkiekkoilijoista ==Aiheesta muualla== * Luokka:Kanadalaiset jääkiekkoilijat Luokka:Vuonna 1889 syntyneet Luokka:Vuonna 1969 kuolleet Luokka:Hockey Hall of Fame
Luis Alberto Monge

Luis Alberto Monge Álvarez (29. joulukuuta 1925 – 29. marraskuuta 2016) oli costaricalainen Kansallisen vapautuspuolueen () poliitikko, joka toimi maansa presidenttinä vuosina 1982–1986. Häntä edelsi Rodrigo Carazo Odio ja seurasi Óscar Arias Sánchez. Ennen nousuaan presidentiksi hän oli istunut Lakiasäätävän kokouksen jäsenenä ja toiminut maansa Israelin-suurlähettiläänä. == Lähteet == Luokka:Costa Rican presidentit Luokka:Vuonna 1925 syntyneet Luokka:Vuonna 2016 kuolleet
Mickey Roach

Mickey Roach (1. toukokuuta 1895 – 1. huhtikuuta 1977) oli yhdysvaltalainen jääkiekkoilija. Hän pelasi kahdeksan kautta National Hockey Leaguessa Toronto St. Patsissa, Hamilton Tigersissä ja New York Americansissa. Hän syntyi Bostonissa. ==Katso myös== * Luettelo vähintään viisi maalia yhdessä ottelussa tehneistä NHL-jääkiekkoilijoista Luokka:Yhdysvaltalaiset jääkiekkoilijat Luokka:Vuonna 1895 syntyneet Luokka:Vuonna 1977 kuolleet
Willy Lindström

Willy Lindström (s. 5. toukokuuta 1951) on entinen ruotsalainen jääkiekkoilija. Hän pelasi NHL-seuroissa Winnipeg Jets, Edmonton Oilers ja Pittsburgh Penguins. Ruotsissa hän pelasi Västra Frölunda HC:ssa ja Brynäs IF:ssa. Hän on voittanut kaksi Stanley Cupia Edmonton Oilersissa vuosina 1984 ja 1985. Willy Lindströmin poika on jääkiekkoilija Liam Lindström. == Katso myös == * Luettelo vähintään viisi maalia yhdessä NHL-ottelussa tehneistä pelaajista ==Lähteet== * Luokka:Ruotsalaiset jääkiekkoilijat Luokka:Vuonna 1951 syntyneet Luokka:Elävät henkilöt
Rodrigo Carazo Odio

Rodrigo José Ramón Francisco de Jesús Carazo Odio (27. joulukuuta 1926 – 9. joulukuuta 2009) oli costaricalainen kristillisdemokraattipoliitikko. Hän toimi maansa presidenttinä vuosina 1978–1982. Näiden vuosien aikana hän muun muassa perusti Rauhanyliopiston. Hänen seuraajakseen presidenttinä nousi Luis Alberto Monge. == Lähteet == Luokka:Costa Rican presidentit Luokka:Vuonna 1926 syntyneet Luokka:Vuonna 2009 kuolleet
José Figueres Ferrer

José María Hipólito Figueres Ferrer (25. syyskuuta 1906 – 8. kesäkuuta 1990) oli costaricalainen Kansallisen vapautuspuolueen poliitikko. Hän toimi maansa presidenttinä vuosina 1948–1949, 1953–1958 ja 1970–1974. Hän oli merkittävä uudistaja, joka muun muassa lakkautti maan armeijan ja antoi naisille äänioikeuden. Figueres Ferrerin poika José María Figueres toimi Costa Rican presidenttinä 1994–1998. == Lähteet == Luokka:Costa Rican presidentit Luokka:Vuonna 1906 syntyneet Luokka:Vuonna 1990 kuolleet
Alfred Lépine

Alfred Lépine (30. heinäkuuta 1901 – 2. elokuuta 1955) oli kanadalainen jääkiekkoilija. Hän syntyi Sainte-Anne-de-Bellevuessa, Quebecissa. Lépine pelasi NHL:ssä vuosina 1925–1939. Sinä aikana hän pelasi Montreal Canadiensissa voittamalla kaksi Stanley Cupia vuosina 1930 ja 1931. Hän pelasi 500 peliä Montrealissa. == Katso myös == * Luettelo vähintään viisi maalia yhdessä NHL-ottelussa tehneistä pelaajista Luokka:Kanadalaiset jääkiekkoilijat Luokka:Vuonna 1901 syntyneet Luokka:Vuonna 1955 kuolleet
Dimítris Diamantídis

Dimítrios ”Dimítris” Diamantídis (, s. 6. toukokuuta 1980 Kastoriá) on kreikkalainen koripalloilija. Hän pelasi myös Kreikan maajoukkueessa. Diamantídis on vasenkätinen ja pystyy pelaamaan 1- ja 2-paikkaa. == Saavutukset == * 4-kertainen Kreikan liigan MVP: 2004, 2006, 2007, 2008 * 3-kertainen Kreikan liigan Playoffs MVP: 2006, 2007, 2008 * 4-kertainen Kreikan liigan mestari: 2005, 2006, 2007, 2008 * 7-kertainen Kreikan cupin voittaja: 2005, 2006, 2007, 2008, 2009, 2012, 2013 * 5-kertainen Euroliiga Vuoden puolustuspelaaja: 2005, 2006, 2007, 2008, 2009 * 3-kertainen Euroliiganmestari: 2007, 2009, 2011 * Kreikan liigan syöttökuningas 2007 * All-Euroleague First Team 2007 * Euroliigan loppuottelun MVP-palkinto 2007 * Mr. Europa European Player of the Year 2007 * Kreikan cupin MVP 2009 === Maajoukkue === * Hopeaa Kreikan maajoukkueessa: 2001 Välimeren kilpailuissa * Kultaa Kreikan maajoukkueessa: 2005 Euroopan mestaruus-kilpailuissa * 1-time All-Eurobasket Team: 2005 Euroopan mestaruus-kilpailuissa * Hopeaa Kreikan maajoukkueessa: Koripallon MM-kisat 2006 == Aiheesta muualla == * Diamantídis Euroliigan sivuilla Luokka:Elävät henkilöt Luokka:Kreikkalaiset koripalloilijat Luokka:Vuonna 1980 syntyneet
Saku Pesonen

Saku Pesonen (s. 30. marraskuuta 1985 Lappeenranta) on suomalainen jalkapallomaalivahti, joka pelasi viimeksi Kultsu FC:ssä. Hän on pelannut Veikkausliigaa FC Lahdessa (2006–2007) ja Hakassa (2010–2012). Pesonen on Joutsenon Kullervon kasvatti. Pelattuaan useita kausia toisen joutsenolaisjoukkueen FC Panttereiden maalilla Kakkosta ja Kolmosta hän siirtyi kaudeksi 2006 Veikkausliiga-joukkue FC Lahteen. Hän toimi pääasiassa puolalaisen Michał Sławutan varamiehenä ja pelasi kahden kauden aikana neljä liigaottelua. Liigadebyyttiinsä Pesonen teki 22. lokakuuta 2006 ottelussa Tampere Unitedia vastaan. Kaudella 2007 hän kuului Liigacupin voittaneeseen joukkueeseen. Kaudeksi 2008 Pesonen siirtyi Ykkösessä pelanneeseen FC Hämeenlinnaan, jossa tiedossa oli enemmän peliaikaa. Hänet valittiin kesäkuussa sarjan kuukauden pelaajaksi. Pesosen hyvät otteet Ykkösessä herättivät jälleen liigajoukkueiden kiinnostuksen, ja kaudeksi 2009 hän teki sopimuksen Hakan kanssa. Kevättalvella 2009 hän pelasi Hakan riveissä Liigacupia, mutta pääosan kaudesta hän vietti edelleen Ykkösessä FC Hämeenlinnan maalilla. Tammikuussa 2010 Pesonen ja Haka tekivät kaksivuotisen jatkosopimuksen. Janne Korhosen lähdettyä Hakasta kesken kauden 2010 Pesosesta tuli joukkueen ykkösmaalivahti. Hänet valittiin Valkeakosken kaupungin parhaaksi pelaajaksi vuonna 2013. Hän kuului kaudesta 2014 alkaen joukkueen kapteenistoon. Kaudeksi 2016 palasi Joutsenoon ja Kultsu FC:n joukkueeseen. ==Lähteet== ==Aiheesta muualla== * Saku Pesonen Veikkausliigan sivustolla Luokka:Suomalaiset jalkapallomaalivahdit Luokka:Vuonna 1985 syntyneet Luokka:Elävät henkilöt
Corbett Denneny

Corbett Denneny (25. tammikuuta 1894 – 16. tammikuuta 1963) oli kanadalainen jääkiekkoilija, joka pelasi pääsarjassa vuosina 1912–1931. Hän pelasi yhdeksän kautta NHL:ssä seuroissa Toronto Arenas, Toronto St. Pats, Hamilton Tigers ja Chicago Black Hawks. Hän pelasi myös PCHA:ssa Vancouver Maroonsissa ja WCHL:n Saskatoon Sheiksissä. Hän voitti Stanley Cupin kaksi kertaa Toronton paidassa. ==Katso myös== * Luettelo vähintään viisi maalia yhdessä NHL-ottelussa tehneistä pelaajista Luokka:Kanadalaiset jääkiekkoilijat Luokka:Vuonna 1894 syntyneet Luokka:Vuonna 1963 kuolleet
Tess

Tess tai TESS voi tarkoittaa ainakin seuraavia: == Etunimenä == * Tess Gerritsen, (s. 1953) amerikankiinalainen jännityskirjailija * Tess Harper, (s. 1950) yhdysvaltalainen näyttelijä * Tess Mattisson, (s. 1978) ruotsalainen laulaja * Tess Slesinger, (1905−1945) yhdysvaltalainen kirjailija ja elokuvakäsikirjoittaja == Elokuvia == * Tess – viattomuuden tarina, draamaelokuva vuodelta 1979 == Avaruus == * Transiting Exoplanet Survey Satellite, (TESS) eksoplaneettoja etsivä satelliitti
Syd Howe

Syd Howe (18. syyskuuta 1911 – 20. toukokuuta 1976) oli kanadalainen jääkiekkoilija. Hän pelasi 17 kautta NHL:ssä seuroissa Ottawa Senators, Philadelphia Quakers, Toronto Maple Leafs, St. Louis Eagles ja Detroit Red Wings. ==Palkinnot ja saavutukset== *1936 – Stanley Cup *1937 – Stanley Cup *1943 – Stanley Cup *1965 – Hockey Hall of Fame == Katso myös == * Luettelo vähintään viisi maalia yhdessä NHL-ottelussa tehneistä pelaajista Luokka:Kanadalaiset jääkiekkoilijat Luokka:Vuonna 1911 syntyneet Luokka:Vuonna 1976 kuolleet Luokka:Hockey Hall of Fame
Red Green

Red Green (12. joulukuuta 1899 – 25. heinäkuuta 1966) oli kanadalainen jääkiekkoilija. Hän oli pelipaikaltaan vasen laitahyökkääjä. Green pelasi kuusi kautta NHL:ssä seuroissa Hamilton Tigers, New York Americans ja Boston Bruins. Hän voitti Stanley Cupin vuonna 1929 Bostonin paidassa. ==Katso myös== * Luettelo vähintään viisi maalia yhdessä NHL-ottelussa tehneistä pelaajista Luokka:Kanadalaiset jääkiekkoilijat Luokka:Vuonna 1899 syntyneet Luokka:Vuonna 1966 kuolleet
Sormiluu

Sormien luut ovat luita, jotka muodostavat sormien luisen tukirangan. Ihmisen kaikissa sormissa on kolme luuta paitsi peukalossa, jossa on vain kaksi. Sormiluut ovat sormen tyvijäsen (), sormen keskijäsen (phalanx media, puuttuu peukalosta) sekä sormen kärkijäsen (phalanx distalis).Hervonen 2004, s. 20 Sormiluut ovat pitkulaisia, ja niiden osia ovat tyvi (basis) proksimaalisesti, pää (caput) distaalisesti ja näiden välissä runko (corpus). == Niveltyminen == Kukin tyvijäsen niveltyy kämmenluuhun tyvinivelellä (MP-nivel) sekä keskijäseneen keskinivelellä (PIP-nivel). Keskijäsen ja kärkijäsen niveltyvät toisiinsa kärkinivelellä (DIP-nivel). Tyvinivel sallii koukistuksen ja ojennuksen, loitonnuksen ja lähennyksen, sirkumduktion ja rajoitetusti kiertoliikkeen. Tyvinivel on ellipsoidinivel eli munamainen nivel,Hervonen 2004, s. 68 mutta periaatteessa kuitenkin pallonivel.Hervonen 2004, s. 194, 196 Keski- ja kärkinivel ovat rakenteeltaan samanlaisia sarananiveliä. Ne sallivat vain koukistuksen ja ojennuksen. Näissä nivelissä proksimaalisemman sormiluun distaalipäässä on lievästi kupera nivelpinta, distaalisemman sormiluun tyvessä taas kovera vastapinta. == Lähteet == * Luokka:Sormet Luokka:Eturaajan luusto Luokka:Seulonnan keskeiset artikkelit
Et s’il fallait le faire

"Et s’il fallait le faire" () on ranskalaisen laulajattaren Patricia Kaasin laulu ja ensimmäinen single hänen uudelta albumilta Kabaret. Se oli myös Ranskan edustuskappale Eurovision laulukilpailussa 2009 Moskovassa. Laulun on säveltänyt Anse Lazio ja Fred Blondin. Laulu julkaistiin 1. helmikuuta 2009. Koska Ranska kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 25. maan joukosta sijalle 8. == Lähteet == Luokka:Vuoden 2009 euroviisuedustuskappaleet Luokka:Ranskan euroviisuedustuskappaleet
Maccabi Tel Aviv BC

Maccabi "Playtika" Tel Aviv () on israelilainen koripalloseura. Se on yksi Euroopan menestyneimmistä seuroista. Seura on osa suurta Maccabi Tel Aviv urheiluseuraa. Se on hallinnut Isralin sarjaa voittaen muun muassa 23 peräkkäistä mestaruutta vuosina 1970–1992. ==Historia== Emäseura Maccabi Tel Aviv aloitti koripallotoiminnan 1930-luvulla ennen kuin Ligat HaAl oli perustettu. Kun Israelin koripalloliiga perustettiin vuonna 1954, voitti Maccabi ensimmäisen mestaruutensa. Vuonna 1958 joukkue lähti pelaamaan kansainvälisiä pelejä ja ensimmäinen Euroopan mestaruus tuli vuonna 1977. Pienoista symboliikkaa oli myös ilmassa, kun Maccabi voitti semifinaaleissa CSKA Moskovan. Kylmän sodan aikana Neuvostoliitto oli nimittäin nimittänyt Israelia vihollisekseen, jonka takia voitto CSKA:sta oli voitto koko Israelille. Seuraava suurempi mestaruus tuli 1980, kun seura voitti Intercontinental Cupin. Kaudella 1980–1981 Maccabi voitti Euroopan mestaruuden uudestaan. 1990-lukua voidaan pitää eräänlaisena pimeänä aikana seuralle, sillä seuran yli 20 vuoden mestaruusputki katkesi kun Hapoel Galil Elyon voitti Israelin mestaruuden vuonna 1993. Maccabi onnistui ainoastaan kertaalleen menemään neljän parhaan joukkoon Euroliigassa. 2000-luvulla Maccabi palasi Euroopan kirkkaimpaan eliittiin voittamalla Euroopan mestaruuden vuosina 2001, 2004 ja 2005. Euroliigan-kausi 2008–2009 oli seuralta taas vaisu, sillä se sijoittui ainoastaan 16 parhaan joukkoon. Toisaalta se palasi Israelin liigassa voittojen tielle. == Entisiä pelaajia == * Anthony Parker * Terence Morris * Ariel McDonald * Will Solomon * Will Bynum */ Tyrese Rice * Jordan Farmar * Nikola Vujčić * Hüseyin Beşok * Esteban Batista * Šarūnas Jasikevičius * Carlos Arroyo * Alex Garcia * Beno Udrih * Yotam Halperin * Doron Sheffer * Miki Berkovich * Yaniv Green * Guy Pnini == Aiheesta muualla == *Virallinen kotisivu *Maccabi Euroliigan sivuilla Luokka:Israelilaiset koripalloseurat Luokka:Tel Avivin urheilu Luokka:Vuonna 1932 perustetut urheiluseurat